Document ID: 32009D0349

ΑΠΌΦΑΣΗ ΤΟΥ ΣΥΜΒΟΥΛΊΟΥ
της 27ης Απριλίου 2009
που εφαρμόζει την κοινή θέση 2008/369/ΚΕΠΠΑ για την επιβολή περιοριστικών μέτρων κατά της Λαϊκής Δημοκρατίας του Κονγκό
(2009/349/ΚΕΠΠΑ)
ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
Έχοντας υπόψη την κοινή θέση 2008/369/ΚΕΠΠΑ της 14ης Μαΐου 2008, για την επιβολή περιοριστικών μέτρων κατά της Λαϊκής Δημοκρατίας του Κονγκό (1), και ιδίως το άρθρο 6, σε συνδυασμό με το άρθρο 23 παράγραφος 2 της συνθήκης για την Ευρωπαϊκή Ένωση,
Εκτιμώντας τα εξής:
(1)
Κατόπιν της έκδοσης της απόφασης 1807 (2008) του Συμβουλίου Ασφαλείας των Ηνωμένων Εθνών στις 31 Μαρτίου 2008 [«ΑΣΑΗΕ 1807 (2008)»], το Συμβούλιο υιοθέτησε, στις 14 Μαΐου 2008, την κοινή θέση 2008/369/ΚΕΠΠΑ για την επιβολή περιοριστικών μέτρων κατά της Λαϊκής Δημοκρατίας του Κονγκό.
(2)
Στις 3 Μαρτίου 2009, η επιτροπή κυρώσεων που συστάθηκε δυνάμει της απόφασης 1533 (2004) του Συμβουλίου Ασφαλείας των Ηνωμένων Εθνών [ΣΑΗΕ 1533 (2004)] τροποποίησε τον κατάλογο προσώπων και οντοτήτων που υπόκεινται σε περιοριστικά μέτρα.
(3)
Ο κατάλογος προσώπων και οντοτήτων που τελούν υπό τα περιοριστικά μέτρα του παραρτήματος της κοινής θέσης 2008/369/ΚΕΠΠΑ θα πρέπει να αντικατασταθεί αναλόγως. Ο κατάλογος θα πρέπει επίσης να τροποποιηθεί προκειμένου να περιληφθούν πρόσθετες πληροφορίες για ορισμένα πρόσωπα και οντότητες και να απαλειφθεί ένα πρόσωπο, όπως ορίζεται από την επιτροπή κυρώσεων,
ΑΠΟΦΑΣΙΖΕΙ:
Άρθρο 1
Ο κατάλογος προσώπων και οντοτήτων που περιλαμβάνεται στο παράρτημα της κοινής θέσης 2008/369/ΚΕΠΠΑ αντικαθίσταται από τον κατάλογο που περιλαμβάνεται στο παράρτημα της παρούσας απόφασης.
Άρθρο 2
Η παρούσα απόφαση παράγει αποτελέσματα την ημέρα της έκδοσής της.
Άρθρο 3
Η παρούσα απόφαση δημοσιεύεται στην Επίσημη Εφημερίδα της Ευρωπαϊκής Ένωσης.
Λουξεμβούργου, 27ης Απριλίου 2009.

Labels: 18
15
5